钦定古今图书集成/明伦汇编/氏族典/第022卷 > 《廖用贤尚友录》 > 公家臣
## 钦定古今图书集成/明伦汇编/氏族典/第022卷 > 《廖用贤尚友录》 > 公家臣

按《蒙阴县志》：“家臣号东塘，宪副跻奎之孙，兴济令一
载之子。隆庆辛未进士，选庶吉士，授编修。丙子充会
典纂修官，校阅《世宗实录》成，赐金币。以论夺情事忤
江陵意。吴中行、赵用贤之杖谪也，家臣遣子鼐送之
潞河，江陵益恚，当大察，与兰溪赵志皋、新建张位并
谪。初除泽州判官，量移广平司李，迁南京户部主事”，
卒于滁州。后以子贵，赠礼部侍郎。